recursal/SuperWikiNEXT-32B huggingface dataset:
**கிரந்தி** அல்லது **சிபிலிசு** *(Syphilis)* என்பது பரவலாகக் காணப்படும் ஒரு பாலியல் நோயாகும். சிபிலிஸ் நோய் என்பது நீள் சுருள் பாக்டீரியா டிரீபோனிமா பல்லிடம் ஏற்படுத்தும் பால்வினை நோய் ஆகும். இந்த நோயானது பாலியல் தொடர்பு மூலம் பரவுகிறது, நோயுள்ளவருடன் பாலுறவு கொள்வதால் கடத்தப்படுகிறது. சில நேரங்களில் கருவில் உள்ள சிசு பிறக்கும் போது குழந்தைக்கு தாயிடம் இருந்து தொற்றடைந்த குருதியினாலும் தொற்றலாம், அதற்கு பிறவி சிபிலிஸ் என்று பெயர்.

அறிகுறிகள்
----------

சிபிலிஸ் அறிகுறிகளை நான்கு வெவ்வேறு நிலைகளில் வழங்கலாம்: முதன்மை, உயர்நிலை, உள்ளுறை, மற்றும் மூன்றாம் நிலை ஆகும்.

* பாலுறுப்புப் பிரதேசத்தில் நோவற்ற புண்கள்
* உடலெங்கும் குறிப்பாக உள்ளங்கைகளிலும் உள்ளங்கால்களிலும் சொறி ஏற்படல்
* நிணநீர் சுரப்பிகள் வீங்கிப் பருத்தல்
* தசைவலி

முதன்மை நிலை
------------

முதன்மை சிபிலிஸ் பொதுவாக மற்றொரு நபரின் தொற்று புண்களிடமிருந்து நேரடி பாலியல் தொடர்பு மூலம் பரவும்.ஆரம்ப வெளிப்பாடாக (சராசரியாக 21 நாட்கள்) பாலுறுப்பில் மேகப்பிளவை (Chancre) என்னும் வலியற்ற, அரிக்கும் தன்மை அல்லாத தோல் புண்கள் உண்டாகும்.

இரண்டாம் நிலை
-------------

இரண்டாம் நிலை சிபிலிஸ் சுமார் நான்கு முதல் பத்து வாரங்கள் முதன்மை தொற்றுக்கு பின்னர் ஏற்படுகிறது. இரண்டாம் நோய் வெளிப்படையான பல வழிகளில் அறியப்படுகிறது, அறிகுறிகள் பொதுவாக தோல், சீத சவ்வுகளில் மற்றும் நிணநீர் உள்ளடக்கியது. உடல் முழுவதும் சமச்சீர், சிவப்பு இளஞ்சிவப்பு நிற அரிக்கும் தன்மையால்லா தடிப்புகள் இருக்கலாம்.

மறைந்திருக்கிற நிலை
-------------------

உள்ளுறை சிபிலிஸ் நோய் அறிகுறிகள் இல்லாமல் இருக்கும். இந்நிலையில் இரத்தத்தில் நோய் எதிர் பொருள் (antibody) இல்லாமல் இருக்கும்.
ஆரம்பகட்ட மறைந்திருக்கும் சிபிலிஸ் மூன்றாம் நிலையாக மாறலாம் அல்லது இறுதிகட்ட மறைந்திருக்கும் சிபிலிஸ் ஆக மாறலாம்.

மூன்றாம் நிலை
-------------

மூன்றாம் நிலை சிபிலிஸ் சுமார் 3 முதல் 15 ஆண்டுகள் ஆரம்ப தொற்றுக்கு பின்னர் ஏற்படலாம், இதை மூன்று வெவ்வேறு வடிவங்களில் பிரிக்கலாம்: கம்மடௌஸ் சிபிலிஸ் (15%), நியுரோசிபிலிஸ் (மூளைசிபிலிஸ்)(6.5%), மற்றும் இருதய சிபிலிஸ் (10%). சிகிச்சை இல்லாமல் பாதிக்கப்பட்ட மூன்றில் ஒரு பங்கு மக்கள் மூன்றாம் நிலைக்கு தள்ளப்படலாம் சிகிச்சை இல்லாமல் பாதிக்கப்பட்ட மூன்றில் ஒரு பங்கு மக்கள் மூன்றாம் நிலைக்கு தள்ளப்படலாம்.

கண்டறிதலும் சிகிச்சையும்
------------------------

* *VDRL* என்னும் குருதிச் சோதனை மூலம் நோயைச் சரியாக இனங்காணலாம்.
* *TPPA* என்னும் குறிப்பான சோதனையால் உறுதிப்படுத்தலாம்
* ஊசிமூலம் பென்சிலின் செலுத்தி சிகிச்சையளிக்கப்படும்

மேற்கோள்கள்
-----------

1. ↑  டாக்டர் கு. கணேசன் (23 சூன் 2018). "கலக்கமூட்டும் கிரந்தி!". *கட்டுரை*. தி இந்து தமிழ். 28 சூன் 2018 அன்று பார்க்கப்பட்டது.
**பட்டிக்கம்தோடி இராவுன்னி மேனன்** (Pattikkamthodi Ravunni Menon) (1880-1948) கதகளி வரலாற்றில் ஒரு முக்கிய நபராக இருந்தார். தென்னிந்தியாவில் தென்னிந்தியாவில் கேரளாவிலிருந்து பாரம்பரிய நடன-நாடகத்தின் புகழ்பெற்ற கல்லுவாழி பாரம்பரியத்தில் அதன் இலக்கணத்தை மாற்றியமைப்பதிலும் சுத்திகரிப்பதிலும் ஒரு முக்கிய பங்கைக் கொண்டிருந்தார்.  பின்னர் கதகளியின் அழகியலையும் அதன் எதிர்கால சுயவிவரத்தையும் முழுவதுமாக மீட்டெடுத்தார் என்பதை இவரது மேதமை உறுதிசெய்தபோதும், இவர் தனது வீட்டிற்கு அருகிலுள்ள வெள்ளிநெழியில் உள்ள ஒரு கலாச்சாரத்திற்குஆதரவளிக்கும் நம்பூதிரி மாளிகையில் கலை வடிவத்தில் பயிற்சி பெற்றார்.

ஆரம்ப கால வாழ்க்கை
------------------

இன்றைய பாலக்காடு மாவட்டத்தில் சேத்தலூரைப் பூர்வீகமாகக் கொண்ட இளம் இராவுன்னி, கதகளியில் புகழ்பெற்ற கல்லுவாழி குயில்தோடி இட்டிராரிச்சா மேனனால் ஒளப்பமண்ணா மனையில் காரியாட்டில் கோப்பன் நாயர் மற்றும் மலங்கட்டில் சங்குன்னி நாயர் ஆகியோருடன் படித்தார்.  இட்டிரரிச்சா மேனனின் மறைவு, இவரை ஒளப்பமண்ணாவின் தலைமை ஆசிரியராக மாற வழிவகுத்தது. இவர் கதகளி நிலைகளில் முக்கிய வேடங்களை (ஆத்யவாசனை வேடம்) கையாளத் தொடங்கினார். இவர் ஆரம்பத்தில் மஞ்சேரி களியோகத்துடன் (கதகளி நிறுவனம்-குழு) தொடர்புடையவர்.

மேடைகளில்
---------

அதுவரை கதகளியின் உடல் இயக்க அம்சத்தில் மட்டுமே கவனம் செலுத்துவதாகக் கூறப்பட்ட மேனன், குஞ்சுன்னி தம்புரனின் கீழ் உணர்ச்சிபூர்வமான நடிப்பின் (ரசாபினாயம்) சாரத்தை ஊக்கப்படுத்தியபோது தனது தொழிலில் ஒரு பெரிய சொத்தை பெற்றார். இது கல்லுவாழி பாணியில் ஒரு புதிய அத்தியாயத்தை பெற்றெடுத்தது. இந்த முன்னேற்றம் பின்னர் 1933 இல் கேரள கலாமண்டலத்தில் சேர்ந்து ஒரு தசாப்த காலம் அங்கு பணியாற்றியபோது கதகளி சீடர்களை வரையறுக்கும் சில சகாப்தங்களை சம்பாதிக்க உதவியது.  இவரது மாணவர்களில் தெக்கின்கட்டில் இராமுன்னி நாயர், வழெங்கடா குஞ்சு நாயர், கலாமண்டலம் கிருட்டிணன் நாயர், கீழ்பாடம் குமரன் நாயர், கலாமண்டலம் இராமன்குட்டி நாயர் மற்றும் கலாமண்டலம் பத்மநாபன் நாயர் (இவரது மகனும் கூட), மலம்புழா மாதவ பனிக்கர், காவுங்கல் சங்கரன்குட்டி பனிக்கர், காரியாட்டில் குமரன், குஞ்ஞின்னி நாயர், குரு கோபிநாத், மாதவன், குரு கேலு நாயர், சிவராமன், சிவசங்கரன், கிருட்டிணன், கட்டிசேரி இராமன், பாலகிருட்டிணன் மற்றும் கிருட்டிணன்குட்டி வாரியர் போன்றோர் முக்கியமானவர்கள் ..

மேற்கோள்கள்
-----------

1. ↑  "kerala kalamandalam". *www.kalamandalam.org*.
2. ↑  Kathakali Encyclopedia (Vijnanakosam), page 415
3. ↑

* He Redefined Kathakali

வெளி இணைப்புகள்
---------------

* Website Sri Kalamandalam Padmanabhan Nair Smaraka Trust
**டெத் ஒஃப் எ பிரசிடண்ட்** (Death of a President) 2006 ஆம் ஆண்டு வெளிவந்த விபரணத் திரைப்படமாகும். கேப்ரியல் ரேஞ் இயக்கத்தில் வெளிவந்திருக்கும் இத்திரைப்படத்தில் ஹண்ட் அயோப், பிரயன் பொலாண்ட் மற்றும் பலரும் நடித்துள்ளனர்.

வகை
---

விபரணப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

2007 ஆம் ஆண்டு அமெரிக்காவில் சிகாகோவில் மக்கள் அதிபர் ஜோர்ஜ் புஷ் பல நாடுகளில் போர்ச்சூழலை உருவாக்கிய காரணத்தினால் சீற்றம் அடையும் மக்கள் போராட்டம் நடத்துகின்றனர். அப்போராட்டத்தில் பல்கழைக்கழகத்திலிருந்து வெளியேற்றப்பட்ட மாணவர் ஒருவர் தலைமைப் பொறுப்பினை ஏற்கின்றார்.ஜோர்ஜ் புஷும் சுட்டு வீழ்த்தப்பட்டு இறக்கின்றார். பின்னர் அம்மாணவராலேயே ஜோர்ஜ் புஷ் அடுக்குமாடிக்கட்டிடத்திலிருந்து சுட்டுவீழ்த்தப்படுகின்றார் என நினைத்து அவரைக் கைது செய்கின்றனர் காவல்துறையினர். ஆனால் சீரியா நாட்டில் விடுமுறைக்காகச் சென்ற சிக்ரி என்ற அமெரிக்காவைப் பிறப்பிடமகக் கொண்ட இஸ்லாமியரே அல் கொய்தா இயக்கத்துடன் தொடர்புகொண்டு இத்தாக்குதலை நடத்தியிருக்க வேண்டுமென்ற பொய்க்குற்றச்சாட்டுக்களை சுமத்தி தீர்ப்பளிக்கின்றனர் அமெரிக்க நீதிபதிகள். இதற்கிடையில் அமெரிக்காவிற்காக போர் செய்த முன்னாள் படையினர் அக்கொலைச் சம்பவத்தின் போது கைது செய்யப்பட்டு பின்னர் விடுதலையும் செய்யப்படுவது குறிப்பிடத்தக்கது.

துணுக்குகள்
-----------

* அதிபர் ஜோர்ஜ்புஷ் சிகாகோவில் பங்குபெற்றிய உரையாடல்கள் இவ்விபரணத் திரைப்படத்தில் சேர்க்கப்பட்டது குறிப்பிடத்தக்கது.

வெளியிணைப்புகள்
---------------

* அதிகாரப்பூர்வத் தளம்.
**நெட்டூர் சுப்பிரமணிய சுவாமி கோயில்** தமிழ்நாட்டில் திருநெல்வேலி மாவட்டம், நெட்டூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.மூலவர் அப்புரானந்த சுவாமிகள், சுப்ரமணிய சுவாமி.

அப்புரானந்தர் தூத்துக்குடி மாவட்டம் தருவைக்குளம் அடுத்த பட்டினமருதூரில் இல்லத்துப் பிள்ளைமார் குடும்பத்தில் பிறந்தார். பிற்காலத்தில் கடல் சீற்றத்தால் இவர் பிறந்த இடத்தில் இருந்த குடியிருப்புகள் சேதமடைந்தன. இன்றளவும் அவ்விடத்தில் இவர்கள் வழிபட்ட விநாயகர் கோவிலும் தந்தை வழி குலதெய்வமான ஆரியப்பெருமாள் சாஸ்தா கோவிலும் உள்ளன.

இவரது இளமைக்காலத்தில் ஆன்மீக நாட்டம் ஏற்பட்டு துறவரம் மேற்கொள்ள எண்ணி ஆலங்குளம் தாலுகா நெட்டூரில் தவ வாழ்வு வாழ்ந்து வந்தார்.

சகோதரியின் வற்புறுத்தலின் பெயரில் இருளகற்றி என்பவரை மணந்தார். மணவாழ்வின் பயனாய் இவருக்கு இரு பெண் குழந்தைகள் பிறந்தனர்.

பின்பொருநாள் தன் சிந்தனையில் தோன்றிய கட்டளையின் படி ஜீவ சமாதி அடைந்தார்.

இந்த ஜீவ சமாதி மேல் காசியில் இருந்து கொண்டுவரப்பட்ட சிவ லிங்கம் பிரதிஷ்டை செய்யப்பட்டு இன்றளவும் நான்கு கால பூஜைகள் இல்லத்துப் பிள்ளைமார் சமுதாய பூஜாரிகளால் செய்யப்பட்டு வருகின்றது.[]

கோயில் அமைப்பு
--------------

இக்கோயிலில் சுப்பிரமணியசுவாமி- அப்ரானந்தசுவாமி, வள்ளி-தெய்வானை சன்னதிகளும், விநாயகர், தட்ஷிணைமூர்த்தி, சாஸ்தா, நாகர், பாலமுருகன், இருளகற்றி அம்பாள், முப்பிடாதியம்மன், சண்டிகேஸ்வரர், காலபைரவர், நவக்கிரகங்கள் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி நான்கு காலப் பூசைகள் நடக்கின்றன. வைகாசி மாதம் வைகாசிவிசாகம் முக்கிய திருவிழாவாக நடைபெறுகிறது. ஆனி மாதம் ஆனிதிருவிழா திருவிழாவாக நடைபெறுகிறது.

இங்குள்ள பூஜாரிகளுக்கு கோவிலின் ஆதிகாலத்தில் இருந்து மாத ஊதியமாக ஒரு மூட்டை நெல் வழங்கப்படுகிறது. அந்த நெல்லில் இருந்து பெறப்படும் அரிசியை நெய்வேத்யத்திற்கும் தங்கள் குடும்பத்திற்கும் பயன்படுத்தி வருகின்றனர். இது அங்குள்ள பூஜாரிகள் சொல்லிக் கிடைத்த தகவல்

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பட்டாபிராம் நாகவல்லியம்மன் கோயில்** தமிழ்நாட்டில் திருவள்ளூர் மாவட்டம், பட்டாபிராம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகவல்லிஅம்மன் சன்னதியும், முப்பெரும் தேவியர், துர்க்கை, ஐயப்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. ஆடி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
இந்தியச் சிற்ப மரபில் **பேசகபதம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. இது நான்கு பதங்களைத் (நிலத்துண்டு) கொண்டது. இந்த அமைப்பில், கிழக்குப் பக்கம் ஆதித்தனுக்கும் (சூரியன்), தெற்குப் பக்கம் யமனுக்கும், மேற்குப் பக்கம் வருணனுக்கும், வடக்குப் பக்கம் சந்திரனுக்கும் உரியது என மானசாரம் கூறுகின்றது. இவர்களைவிடச் சிவன் வடகிழக்குப் பகுதிக்கும், அக்கினி தென்கிழக்குக்கும், காற்றுக் கடவுளான பவனன் தென்மேற்குக்கும், ஆகாயத்துக்கு உரிய கடவுள் ககனன் வடமேற்குக்கும் உரிய கடவுளர் எனவும் அந்நூலில் சொல்லப்பட்டிருக்கிறது.

இந்த அமைப்பு வீடுகளுக்கும், வணக்கத் தலங்கள், பொதுக் குளியல் இடங்கள் போன்றவற்றுக்கான கட்டிடங்களுக்கும் பொருத்தமானது எனச் சிற்பநூல்கள் கூறுகின்றன.

குறிப்புக்கள்
-------------

1. ↑  Acharya, Prasanna Kumar. 2010. பக். 25.
2. ↑  Acharya, Prasanna Kumar. 2010. பக். 25.

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
"**நெபுலா விருதுகள்**" (**Nebula Award**), ஆண்டுதோறும் ஐக்கிய அமெரிக்காவில் பதிப்பிக்கப்பெறும் அறிவியல் புனைவு மற்றும் கனவுருப் புனைவுப் படைப்புகளில் மிகச்சிறந்த படைப்புகளுக்கு வழங்கப்படும் விருதாகும். இவ்விருதுகள், இலாபநோக்கற்ற தொழில்சார் அறிவியல் புனைவு மற்றும் கனவுருப்புனைவு எழுத்தாளர்களின் சங்கமான "*அமெரிக்க அறிவியல் புனைவு மற்றும் கனவுருப்புனைவு எழுத்தாளர் சங்கத்தால்*" அமைக்கப்பட்டு வழங்கப்படுகின்றன.  1966-ஆம் ஆண்டில் முதன்முதலில் இவ்விருதுகளுக்கென பிரத்யேகமாக அமைக்கப்பெற்ற விழாவில், படைப்பின் நீளத்தைப் பொறுத்து நான்கு பிரிவுகளில் விருதுகள் வழங்கப்பெற்றன.1974-78 மற்றும் 2000-09 காலப்பகுதிகளில் திரை மற்றும் தொலைக்காட்சி  தொடர்களின்  எழுத்தவடிவங்களுக்கும்  ஐந்தாவது பிரிவாக விருதுகள் வழங்கப்பெற்றன.  நெபுலா விருதுகள் வழங்குவதற்கான விதிமுறைகள் பலமுறை மாற்றப்பட்டிருக்கின்றன; 2010-ஆம்  ஆண்டில்  மிக  அண்மையான  விதிமுறைகள்  புனரமைப்பு நிகழ்ந்தது.

"அமெரிக்க அறிவியல் புனைவுப் படைப்புகளுக்கு வழங்கப்பெறும் மிக முக்கியமான விருதாக" நெபுலா விருதுகள் கருதப்படுகின்றன. விருதுபெறும் படைப்புகளின்  பதிப்புகளில், நெபுலா விருது பெற்றமை முக்கியமாகக் குறிப்பிடப்படுகிறது.  ஒவ்வோராண்டும், அதற்கு முந்தைய ஆண்டில் வெளியிடப்பட்ட படைப்புகளுக்கு விருதுகள் வழங்கப்படுகின்றன.

விருதுகள் வழங்கப்படும் பிரிவுகள்
--------------------------------

| பிரிவுகள் | கொடுக்கப்பட்டிருக்கும் ஆண்டுகள் | விவரம் |
| --- | --- | --- |
| புதினம் | 1966–இன்றுவரை | 40,000 சொற்களுக்கும் மேலானவை |
| குறுநாவல் | 1966–இன்றுவரை | 17,500-க்கும் 40,000-க்கும் இடைப்பட்ட சொற்கள் எண்ணிக்கை |
| சிறுநாவல் | 1966–இன்றுவரை | 7,500-க்கும் 17,500-க்கும் இடைப்பட்ட சொற்களின் எண்ணிக்கை |
| சிறுகதை | 1966–இன்றுவரை | 7,500 சொற்களுக்கும் குறைவானது |
| திரைக்கதை | 1974–1978, 2000–2009 | திரைப்படம், தொலைக்காட்சி தொடருக்கான திரைக்கதை |

உசாத்துணைகள்
------------

1. ↑  Flood, Allison (2009-04-28). "Ursula K Le Guin wins sixth Nebula award". *The Guardian*. 2009-08-01 அன்று மூலம் பரணிடப்பட்டது. 2011-12-12 அன்று பார்க்கப்பட்டது.
**என். ஜி. பார்த்திபன்** (*N. G. Parthiban*) இந்தியாவின் தமிழ்நாட்டைச் சேர்ந்த அரசியல்வாதி. இவர் சோளிங்கர் சட்டமன்றத் தொகுதியிலிருந்து பதினைந்தாம் தமிழக சட்டப்பேரவைக்கு 2016ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக அரசியல் கட்சியின் உறுப்பினராகப் போட்டியிட்டுத் தேர்ந்தெடுக்கப்பட்டார்.

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார். இவரது தந்தை சி.கோபால் முதலியார் சோளிங்கர் தொகுதியின் முன்னாள் சட்டமன்ற உறுப்பினர் ஆவார். இவர் செங்குந்தர் கைக்கோலா முதலியார் (எச்சான் கோத்திரம்) சமூகத்தினைச் சார்ந்தவர்.

மேற்கோள்கள்
-----------

1. ↑  "General Election to Legislative Assembly Trends and Results 2016: Tamil Nadu : Constituency-wise Trends". Election Commission of India. 19 May 2016. 16 August 2016 அன்று மூலம் பரணிடப்பட்டது. 27 May 2018 அன்று பார்க்கப்பட்டது.
2. ↑  Verdict on disqualification of 18 MLAs on June 14; Tamil Nadu on tenterhooks
3. ↑  Echo of poll debacle: AMMK sees many jumping ship
**தச்சூர்** (Thachur) இந்தியா, தமிழ்நாடு மாநிலத்தில், விழுப்புரம் மாவட்டத்தில், கள்ளக்குறிச்சி வட்டத்தில் உள்ள ஓர் கிராமம் ஆகும். இதனை **தச்சூர்**, **தச்சனூர்** அல்லது **தரசூர்**  எனவும் அழைக்கப்படுகிறது.  இதன் அருகில் சிவன் கோயில் ஒன்று அமைந்துள்ளது. இக்கோவிலில் பல சிற்பங்கள் இருக்கின்றன. இவர்கள் அளித்துள்ள கடவுள் சிலைகள் அருகில் உள்ள இடங்களிலும் உள்ளன. எனவே இவ்வூர் "தச்சன் ஊர் "( சிற்பங்கள் உள்ள இடம்) என்று அழைக்கப்படுகிறது.

மக்கள் தொகை
-----------

2001 ஆம் ஆண்டு இந்திய மக்கள் தொகை கணக்கெடுப்பின்படி, இக்கிராமத்தில் 3675 பேர் வசிக்கின்றனர். மக்கள் தொகையில் ஆண்களும், பெண்களும் 50% சமமாக உள்ளனர். இக்கிராமத்தின் சராசரி கல்வியறிவு 54%, தேசிய சராசரி கல்வியறிவு 39.5% விட அதிகமாகும், இங்கு ஆண் கல்வியறிவு 51% மற்றும் பெண் கல்வியறிவு 49% ஆகும். இக்கிராமத்தின், மக்கள் தொகையில் 6 வயதுக்கு கீழ் உள்ளவர்கள் 11% ஆகும்.

அருகில் உள்ள கிராமங்கள்
-----------------------

லட்சியம், போர்பட குறிச்சி, விளம்பர், மலை கொட்டலம், எறவர், இந்திலி, பங்காரம், சிருவத்தூர், குடிகாடு, வினைதீர்த்தபுரம், தென்கீரனூர், அகரகொட்டலம், நீலமங்கலம், சோமந்தர்குடி போன்றவை ஆகும்.

காலநிலை
-------

வெப்பநிலை மிதமான உள்ளது; அதிகபட்ச மற்றும் குறைந்தபட்ச வெப்பநிலையாக இருப்பது 37°C மற்றும் 20°C ஆகும். இந்நகரம் கோடைகாலத்தில் தென்மேற்கு பருவமழையும், குளிர்காலத்தில் வடகிழக்கு பருவமழையும் இங்கு மழை தருகிறது. அதன் சராசரி ஆண்டு மழையளவு 1070.மி.மீ ஆகும்.

பொருளாதாரம்
-----------

விவசாயம் இந்த கிராமத்தின் முதுகெலும்பாக உள்ளது. இவ்விவசாய மக்கள் பல்வேறு மாவட்டம் சென்று வாழ்ந்து வருகின்றனர். பால் இக்கிராமத்தின் முக்கிய பொருளாதார ஆதாரமாக விளங்குகிறது. மேலும் கரும்பு சாகுபடி அதிகமாக இந்த பகுதியில் உள்ளது. கள்ளகுறிச்சி "சர்க்கரை நகரம்" என அழைக்கப்படுகிறது.[] இரண்டு முக்கிய சர்க்கரை தொழிற்சாலைகள் இங்கே உள்ளன. ஒன்று கோமுகி (கச்சிராப்பாளையம் வழி), மற்றொன்று மூங்கில்துறைப்பட்டு.

பள்ளிகள்
--------

* அரசு நடுநிலைப் பள்ளி
* ஒசேளிஸ் சர்வதேச பள்ளி
* அரசு தொடக்கப் பள்ளி
* பாரதியார் சர்வதேச பள்ளி

கல்லூரிகள்
----------

* பாரதி கல்லூரி, தச்சூர்.
* நவீன ஐ. டி. ஐ,  தச்சூர்.
* சண்முகா கலை கல்லூரி, இந்திலி.
* லட்சுமி கலை கல்லூரி, பங்காரம்.
* ஜெயின் பொறியியல் கல்லூரி, எறவர்.
* முருகன் பாலிடெக்னிக் கல்லூரி, இந்திலி,

தொழிற்சாலைகள்
-------------

* சூர்யா எக்ஸ்ட்ரக்சன், தச்சூர்.
* மூலிகை பாரடைஸ், தச்சூர்.
* JTV மல்டிடேக், தச்சூர்.
* கற்பகாம்பாள் அரிசி ஆலை, தச்சூர்.
* ஆண்டவர் அரிசி ஆலை, தச்சூர்.

கோயில்கள்
---------

* அமிர்த கண்டீஸ்வரர் ஆலயம் சிவன் கோயில், தச்சூர்.
* பெரியாயி கோவில், தச்சூர்.
* அம்மன் கோயில், தச்சூர் கைகாட்டி.
* வீர பயங்கரம்கோவில்
* சிவன் கோவில், உலகிய நல்லூர்
* பாஞ்சாலியம்மன் கோவில்
* மதுரை வீரன் கோவில்

தேவாலயங்கள்
-----------

* செயின்ட் அந்தோனியார் ஆலயம், தச்சூர்.
* பாப்டிஸ்ட் சர்ச், போர்படகுறிச்சி.
* செயின்ட் ஜோசப் தேவாலயம், உலகன்கத்தான்.
* ஜெபமாலை அன்னை ஆலயம், கள்ளகுறிச்சி.

குறிப்புகள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**தஞ்சாவூர் (கி.பி.600-1850)** குடவாயில் பாலசுப்ரமணியன் எழுதிய நூலாகும். கோட்டை தொடங்கி கோயில் வரை பல நூற்றாண்டு கால தஞ்சையின் வரலாற்றினை இந்நூலின் மூலம் அறியமுடிகிறது. ஆங்காங்கே இலக்கிய, கல்வெட்டுச் சான்றுகள், உரிய புகைப்படங்கள் தரப்பட்டுள்ளன. மோடி ஆவணக் குறிப்புகள் பற்றியும் ஆங்காங்கே விவாதிக்கப்படுகின்றன. தஞ்சாவூரின் பலவகையான பெருமைகளைப் பற்றிய நூல்.

அமைப்பு
-------

இந்நூல் மூன்று பகுதிகளைக் கொண்டு அமைந்துள்ளது.

முதல் பகுதி
-----------

இப்பகுதியில் தஞ்சை என்னும் திருவூர், ஆழ்வார்கள் பார்வையில் தஞ்சை, முத்தரையர்களின் தலைநகரம் தஞ்சையே, சோழநாட்டுத் தலைநகரங்கள், விஜயாலய சோழன் கைப்பற்றிய தஞ்சை நகரம், தஞ்சை நிசும்பசூதனி, சோழர் காலத் தஞ்சாவூர், தஞ்சையில் சோழர் அரண்மனையும் பிற இடங்களும், கருவூர்த் தேவர் கண்ட தஞ்சை, தஞ்சாவூர் பெருவழிகள், தஞ்சாவூர் நகரின் பேரழிவு, தஞ்சையிலிருந்த சோழர் கால மருத்துவமனை, இராஜராஜனின் அரண்மனை இருந்த இடம் எது?, கல்வெட்டில் தஞ்சை நகரமும் மும்முடிச்சோழன் திருமதிலும், சோழர் காலத் தஞ்சாவூர் புதிய முடிவு, பாண்டியர் ஆட்சியில் தஞ்சாவூர், தஞ்சைத் திருக்கோயில்கள் (பல்லவ, சோழ, பாண்டிய காலம் வரை), விஜயநகரப் பேரரசின் காலத்தில் தஞ்சை, மராட்டியர் ஆட்சியில் தஞ்சாவூர் ஆங்கிலேயர் ஆட்சியில் தஞ்சை என்ற 20 தலைப்புக்களில் தஞ்சாவூர் நகரைப் பற்றி வரலாற்று நோக்கிலான கட்டுரைகள் காணப்படுகின்றன. தஞ்சை என்ற பெயர்க்குறிப்பை முதலில் பயன்படுத்தியவர் அப்பர்,  விஜயாலய சோழன் ஏறத்தாழ கி.பி.850இல் தஞ்சை நகரைக் கைப்பற்றித் தனது தலைநகராக்கிக்கொள்ளல்,  என்பது தொடங்கி பலவற்றை இப்பகுதியில் காணமுடிகிறது.

இரண்டாம் பகுதி
--------------

இரண்டாம் பகுதியில் தஞ்சை இராஜராஜேச்சரம் பற்றிய பதிவு உள்ளது. தஞ்சாவூர் பெரிய கோயிலைப் பற்றி இப்பகுதியில் பன்முகநோக்கில் விவாதிக்கப்பட்டுள்ளது. சோழர் காலத்தில் கோயில்களுக்குக் கற்கள் தஞ்சைக்கு அருகேயுள்ள உடையார்கோயில் கோயிலிலிருந்து கொண்டுவரப்பட்டது  என்பது உள்ளிட்ட அரிய தகவல்களை இப்பகுதியில் காணமுடிகிறது.

மூன்றாம் பகுதி
--------------

கடைசிப் பகுதியான மூன்றாம் பகுதியில் தஞ்சை நாயக்கர்கள் காலக்கோட்டையும் அரண்மனையும் மற்றும் தஞ்சை மராட்டியர் கோட்டையும் அரண்மனையும் என்ற தலைப்பிலான கட்டுரைகள் அமைந்துள்ளன.

ஆதாரங்கள்
---------

1. ↑   ஆறாம் திருமுறை, நாவுக்கரசர்
2. ↑   SII, Vol III, No.205, Epigraphia Indica, XVIII No.4
3. ↑  AR No.408/1902

வெளியிணைப்புகள்
---------------

* கூகுள் புக்ஸ்
**வடிவேல் இராவணன்** என்பவர் ஓர் இந்திய அரசியல்வாதியும், பாட்டாளி மக்கள் கட்சியின், தற்போதைய பொதுச் செயலாளரும் ஆவார். இவர் அடித்தள மக்களுக்காக எழுதும் எழுத்தாளரும் ஆவார். இவர் பகுத்தறிவு, அம்பேத்காரிய எண்ணங்களை கொண்டவர்.

பிறப்பு
-------

இவர் தேனி மாவட்டத்தில் கோட்டூர் என்னும் ஊரில் பிறந்தார். இவரது தந்தைப் பெயர் சண்முகவேல் ஆகும்.

பணி
---

1980களில் திருச்சியில் உள்ள அகில இந்திய வானொலியின் நிலையத்தில் செய்தி வாசிப்பாளராகப் பணியாற்றினார்.[]

அரசியல்
-------

1980களில் ஏற்பட்ட போடி கலவரத்தின் பாதிப்பால் பாட்டாளி மக்கள் கட்சியில் தன்னை இணைத்துக் கொண்டார். இவரின் வழிகாட்டுதலின்படியே ஜான் பாண்டியன், முன்னாள் சட்டமன்ற உறுப்பினர்களான பசுபதி பாண்டியன், முருகவேல்ராசன் போன்றோர் அக்கட்சியில் இணைந்து பின் வெளியேறியவர்கள். தற்பொழுது அக்கட்சியின் பொதுச்செயலாளராக இருக்கும் இவர் முன்னர் இலக்கிய-கலைப் பிரிவின் தலைவராக இருந்தார்.

போட்டியிட்ட தேர்தல்கள்
----------------------

இவர் 2014 ஆம் ஆண்டு நடந்த மக்களவைத் தேர்தலில், நாகப்பட்டினம் தொகுதியிலிருந்து, பாட்டாளி மக்கள் கட்சி சார்பாகப் போட்டியிட்டு, 43,506 வாக்குகள் பெற்று தோல்வியடைந்தார்.

எழுத்து
-------

இவர் தேவநேயப் பாவாணரின் வழியில் செல்வதால், இவரின் எழுத்துகளில் தூய தமிழ் இருக்கும். இவர் தமிழ் ஓசை என்னும் நாளிதழில் ஈழத்தைப் பற்றி ஒரு தொடர் எழுதினார். மண்ணுரிமை என்னும் காலாண்டு இதழில் சிறப்பு ஆசிரியராக உள்ளார். மதுரை தலித் கலை ஆதார மையத்தின் சார்பாக இம்மானுவேல் சேகரனின் வாழ்வை ஒரு சிறு நூலாக வெளியிட்டு உள்ளார்.

மேற்கோள்கள்
-----------

1. ↑
2. ↑  "Vadivel ravanan Candidate Profile". 2019-04-03 அன்று மூலம் பரணிடப்பட்டது. 2019-04-03 அன்று பார்க்கப்பட்டது.
**வடிவேல் பாலாஜி** (*Vadivel Balaji*, 17 பிப்ரவரி 1975 - 10 செப்டம்பர் 2020) ஓர் இந்திய தமிழ் தொலைக்காட்சி நகைச்சுவை நடிகர், மிமிக்ரி கலைஞர் மற்றும் திரைப்பட நடிகர் ஆவார். இவர் தொலைக்காட்சி நிகழ்ச்சிகளில், பிரபல தமிழ் நகைச்சுவை நடிகர் வடிவேலுவின் குரலைப் பின்பற்றியதற்காக பார்வையாளர்களிடையே புகழ் பெற்ற பின்னர், இவர் **வடிவேல்** என்ற புனைப்பெயரைப் பெற்றார். தொலைக்காட்சித் துறையில் தனது படைப்புகளுக்கு நன்கு அறியப்பட்ட இவர், ஸ்டார் விஜய் தொலைக்காட்சி நிகழ்ச்சிகளான கலக்கப் போவது யாரு?, சிரிச்சா போச்சு மற்றும் அது இது எது போன்றவற்றில் தோன்றினார். ரியாலிட்டி தொலைக்காட்சி நிகழ்ச்சியான ஜோடி நம்பர் ஒன்னின், எட்டாவது சீசனில் போட்டியாளராகவும் பங்கேற்றார்.

தனிப்பட்ட வாழ்க்கை
------------------

இவர் ஜோதிலட்சுமி என்பவரை மணந்தார். இவர்களுக்கு ஸ்ரீகாந்த் மற்றும் ஸ்ரீதேவி என இரண்டு பிள்ளைகள் உள்ளனர்.

இறப்பு
------

24 ஆகத்து 2020 அன்று, மாரடைப்பு ஏற்பட்டதால் சென்னையில் உள்ள தனியார் மருத்துவமனையில் அனுமதிக்கப்பட்டார். பிறகு ராஜீவ் காந்தி அரசு மருத்துவமனையில் அனுமதிக்கப்பட்டிருந்த இவர், சிகிச்சை பலனின்றி செப்டம்பர் 10, 2020 அன்று காலை, தனது 45 ஆவது வயதில் இறந்தார்.

நடித்த திரைப்படங்கள்
--------------------

* யாருடா மகேஷ் (2013)
* சுட்ட பழம் சுடாத பழம் (2016)
* கோலமாவு கோகிலா (2018)

மேற்கோள்கள்
-----------

1. ↑  Bhasin, Shriya (10 September 2020). "Comedian Vadivel Balaji dies due to heart attack in Chennai". *www.indiatvnews.com* (ஆங்கிலம்). 10 September 2020 அன்று பார்க்கப்பட்டது.
2. ↑  "'Kalakka Povadhu Yaaru Champions' all set for its grand finale - Times of India". *The Times of India* (ஆங்கிலம்). 10 September 2020 அன்று பார்க்கப்பட்டது.
3. ↑  Balach, Logesh; ChennaiSeptember 10, ran; September 10, 2020UPDATED:; Ist, 2020 14:10. "Comedian Vadivel Balaji dies at 45 in Chennai". *India Today* (ஆங்கிலம்). 10 September 2020 அன்று பார்க்கப்பட்டது.CS1 maint: extra punctuation (link)
4. ↑  "வடிவேல் பாலாஜி உடல் அடக்கம்: நடிகர்கள் உதயநிதி, விஜய் சேதுபதி உள்ளிட்டோர் நேரில் அஞ்சலி".

வெளி இணைப்புகள்
---------------

* ஐ.எம்.டி.பி இணையத்தளத்தில் வடிவேல் பாலாஜி
**தஞ்சாவூர் அபிராமி அம்பிகை உடனுறை அமர்தகடேஸ்வரர் கோயில்** தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ்கடேஸ்வரர், அபிராமி அம்பிகை சன்னதிகளும், விநாயகர், நவக்கிரகம், லெட்சுமிநாராயண பெருமாள், ஆஞ்சநேயர், முருகன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி, மாசி மாதம் நவராத்திரி, சிவன்ராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திமாப்பூர்**, இந்திய மாநிலமான நாகாலாந்தின் தலைநகரமாகும். இது திமாசா கச்சாரி எனப்படும் அரச வம்சத்தினரின் தலைநகரமாக இருந்தது. நாகாலாந்தில் உள்ள ஒரே ஒரு விமான நிலையமும், ஒரே ஒரு தொடருந்து நிலையமும் இங்கே அமைந்துள்ளன. இந்த நகரம் நாகாலாந்தின் முக்கிய நுழைவாயில் மற்றும் வணிக மையமாகும். இங்கு காலநிலைகள் மிகவும் வரவேற்கும் வண்ணமாக உள்ளது. மொத்தம் இருபத்து மூன்று (23) மாமன்ற உறுப்பினர்கள் மாநகராட்சி சபைக்கு தேர்ந்தெடுக்கப் படுகின்றனர்.

போக்குவரத்து
------------

இங்கிருந்து தேசிய நெடுஞ்சாலை வழியாக கோகிமா, இம்பால், குவகாத்தி ஆகிய நகரங்களுக்கு செல்லலாம்.

முதன்மைக் கட்டுரை: திமாப்பூர் தொடருந்து நிலையம்
இங்கிருந்து குவகாத்தி, கொல்கத்தா, புது தில்லி, பெங்களூர், சண்டிகர், அம்ரித்சர், திப்ருகர், சென்னை ஆகிய நகரங்களுக்கு தொடர்வண்டிகள் இயக்கப்படுகின்றன.

முதன்மைக் கட்டுரை: திமாபூர் விமான நிலையம்
இங்குள்ள விமான நிலையத்தில் இருந்து கொல்கத்தா, தில்லி ஆகிய நகரங்களுக்கு விமானங்கள் இயக்கப்படுகின்றன. இந்த நிலையத்தை இந்திய வானூர்தி நிலையங்கள் ஆணையம் நிர்வகிக்கிறது.

அரசியல்
-------

இந்த நகரம் நாகாலாந்து மக்களவைத் தொகுதிக்கு உட்பட்டது.

சான்றுகள்
---------

1. ↑  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-12-26 அன்று பார்க்கப்பட்டது.

இணைப்புகள்
----------

விக்கிமீடியா பொதுவகத்தில்,  
 ***திமாப்பூர்***   
என்பதின் ஊடகங்கள் உள்ளன. 

* திமாப்பூர் மாவட்ட அரசின் தளம்
**தொடக்கக் கல்வியில் கற்றல் விளைவுகள்** (Learning Outcomes in Elementary Education) என்பது தேசியக் கல்வியியல் ஆராய்ச்சி மற்றும் பயிற்சி நிறுவனத்தால் இந்தியா முழுமைக்குமாக தயாரிக்கப்பட்ட ஒரு ஆவணமாகும். குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 இல் கற்றல் விளைவுகள் என்ற வார்த்தை பயன்படுத்தப்பட்டிருந்தாலும், அது விரிவான முறையில் விளக்கப்படவில்லை. மத்திய மனித வள மேம்பாட்டுத் துறையின் முயற்சியினால் நாடு முழுவதிலும் உள்ள மாநில மற்றும் மாவட்ட நிலை வரை உள்ள கல்விசார் அலுவலர்கள் மற்றும் பொதுமக்களின் ஆலோசனைகள் பெறப்பட்டு கற்றல் விளைவுகளுக்கான இந்த ஆவணத்தை தேசியக் கல்வியியல் ஆராய்ச்சி மற்றும் பயிற்சி நிறுவனம் ஏப்ரல் 2017 இல் வெளியிட்டது.

கற்றல் விளைவுகள் வரையறுக்கப்பட வேண்டியதன் அவசியம்
-------------------------------------------------

மாணவர்கள், ஆசிரியர்கள், பெற்றோர்கள், சமுதாய உறுப்பினர்கள் மற்றும் கல்வித்துறை நிருவாகிகள் போன்றோர் மாணவர்களின் கற்றலை அறிந்து கொள்ளவும், கற்றல் மேம்பாட்டினைக் கண்காணிக்கவும் ஆர்வமாக இருந்தனர். இதற்கு சில வரன்முறைகள் தேவையாக இருந்தன. கற்றல் தொடர்ந்து நடைபெற்று வரும் நிலையில், குழந்தைகள் எவ்வாறு உள்ளனர் என்பதைக் கல்வித்துறை அமைப்பிற்கு தெரிவிப்பது ஒரு சவாலாகவே இருந்து வந்தது. எனவே, கலைத்திட்ட எதிர்பார்ப்புகள் மற்றும் (தொடக்கக்கல்வியிலுள்ள அனைத்துப் பாடங்களுக்கான) கற்பித்தல் செயல்பாடுகளைக் கற்றல் விளைவுகளோடு இணைத்து ஒரு ஆவணத்தை தேசியக் கல்வியில் ஆராய்ச்சி மற்றும் பயிற்சி நிறுவனம் தயாரித்தது.

தொடக்கக்கல்வியில் கற்றல் விளைவுகள் ஆவணம்
----------------------------------------

இந்த ஆவணம் தொடக்க நிலையில் ஒன்றாம் வகுப்பு முதல் எட்டாம் வகுப்பு வரையில் ஒவ்வொரு வகுப்பிற்கும் மொழிகள், கணக்கு, சூழ்நிலையியல், அறிவியல் மற்றும் சமூக அறிவியல் ஆகிய பாடங்களுக்கான கற்றல் விளைவுகளைக் கொண்டுள்ளது.

வெளி இணைப்புகள்
---------------

மேற்கோள்கள்
-----------

1. ↑
2. ↑
3. ↑
2,3-இருபுரோமோபியூட்டேன் (இடது) மற்றும் 1,3-இருபுரோமோபியூட்டேன் (வலது). கார்பன்கள் விசினல் வேதி வினைக்குழுவைக் கொண்டுள்ளது சிவப்பில் குறிக்கப்பட்டுள்ளது
**விசினல்** *(vicinal)* (இலத்தீன்: விசினசு = அண்டையர் ) என்பது ஏதாவது இரண்டு வேதி வினைக்குழுக்கள் அடுத்தடுத்த (அதாவது 1,2 உறவுமுறை) கார்பன் அணுக்களுடன் இணைக்கப்பட்டிருப்பதைக் குறிக்கிறது. உதாரணமாக 2,3-இருபுரோமோபியூட்டேன் மூலக்கூறு இரண்டு விசினல் புரோமின் அணுக்களைச் சுமந்திருக்கிறது ஆனால், 1,3-இருபுரோமோபியூட்டேன். விசினல் புரோமின்களைப் பெற்றிருக்கவில்லை.

அதேபோல ஓரிட-இருபுரோமைடு, இதிலுள்ள முன்னொட்டு ஓரிட என்பது ஓரிடத்த என்பதன் சுருக்கமாகும். இரண்டு புரோமின் அணுக்களும் ஒரே அணுவுடன் பிணைந்துள்ளன (அதாவது 1,1 உறவுமுறை) என்பது இதன் பொருளாகும். உதாரணமாக, 1,1-இருபுரோமோபியூட்டேன் ஓரிடத்தனவாகும். இதேபோல 1,3-உறவுமுறை தொகுதிகளுக்கு ஒன்றடுத்த என்ற பெயர் பரிந்துரைக்கப்படுகிறது.

நேர், எதிர், வெளி, உள் போன்ற சொற்களும் இதே தத்துவத்தில் உருவான சொற்களாகும். விசினல் என்ற சொல்லின் விளக்கம், மூலக்கூறின் வேறுபட்ட பகுதிகள் ஒன்றுக்கொன்று எவ்வாறு அமைப்போடும் இடத்தோடும் தொடர்பு கொண்டுள்ளன என்பதை விளக்குகிறது. விசினல் என்ர பெயரடை சிலசமயங்களில் ஒத்த வேதி வினைகுழுக்களின் மூலக்கூறுகளைக் குறிக்கவும் சுருக்கப்படுகிறது. மேலும், இச்சொல் அரோமாட்டிக் வளையங்களின் மீது பதிலீடு செய்யப்படுவதையும் குறிக்கிறது.

மேற்கோள்கள்
-----------

1. ↑  Nickon, Alex; Silversmith, Ernest F. (1987). *Organic Chemistry: The Name Game*. New York: Pergamon Press. பன்னாட்டுத் தரப்புத்தக எண்:0-08-034481-X. .
**தில்மா** (**Dilmah**) என்பது இலங்கையின் சர்வதேச அளவில் மிக அங்கீகரிக்கப்பட்ட வணிகச்சின்ன தேநீர் ஆகும். இந்த  நிறுவனமானது 1974 இல் மெர்ரில் ஜே பெர்னாண்டோவால் நிறுவப்பட்டது. பெர்னாண்டோவின் மகன்கள் தில்ஹான் மற்றும் மாலிக் ஆகியோரின் பெயர்களை இணைத்து நிறுவனத்துக்கு தில்மா என்ற பெயரைத் தேர்ந்தெடுத்தார். இது  எசுத்தோனியா,  ஐக்கிய இராச்சியம், துருக்கி, லித்துவேனியா, பாக்கித்தான், போலந்து, உருசியா, அங்கேரி, கனடா, சிலி, தென்னாப்பிரிக்கா, ஆத்திரேலியா, இந்தோனேசியா, யப்பான்,  அமெரிக்க ஐக்கிய நாடு, நியூசிலாந்து போன்ற நாடுகள் உட்பட உலகின் 100 நாடுகளில் கிடைக்கிறது. 2009 ஆம் ஆண்டில் தில்மா உலகில் ஆறாவது மிகப்பெரிய தேயிலை பிராண்டு என்று கருதப்பட்டது.

வரலாறு
------

இந்த நிறுவனத்தின் நிறுவனரான மெரில் பெர்னாண்டோ 1900 ஆம் ஆண்டு நீர்கொழும்புக்கு அருகில் உள்ள பல்லன்சேனா என்ற சிற்றூரில் பிறந்து, கொழும்புக்கு குடிபெயர்ந்தார். பின்னர் லண்டனில் மின்கிங் லேனில் பயிற்சி பெற்று, இலங்கை தேநீர் சோதனையாளராக ஆனார்.

1985 ஆம் ஆண்டில், மெர்ரில் பெர்னாண்டோ, ஆத்திரேலிய பல்பொருள் அங்காடி விற்பனையாளரான கோலஸை தனது தேநீர் பிராண்டான தில்மாவை அங்காடியில் இருப்புவைக்க ஒப்புக் கொள்ளவைத்தார். பின்னர் கொல்சிடம் தனது தேநீர் பிராண்டை வாங்கி இருப்புவைக்க பேசி சம்மதிக்க வைத்தார் அதன்விளைவாக 1988 ஆம் ஆண்டில் மெல்போர்ணின் கோல்ஸ் கடையின் அலமாரிகளில் தில்மா இருப்பு வைக்கப்பட்டது அதன் அலமாரிகளில் சேமித்து வைத்தது.  இறுதியில் இது விக்டோரியாவில் 35 கோல்ஸ் கடைகளுக்கும் பரவியது, பின்னர் வூல்வொர்தும் தில்மாவை நல்லமுறையில் விற்பனை செய்யத் தொடங்கியது. தில்மா பின்னர் நியூசிலாந்திற்கு ஏற்றுமதி செய்யப்பட்டது, தற்போது அது அங்கு அதிகம் விற்பனையாகும் ஒரு பிராண்டாக உள்ளது, அதன் பிறகு  ஐரோப்பா மற்றும் வட அமெரிக்காவுக்கும் ஏற்றுமதியானது. 1988 ஆம் ஆண்டு ஆத்திரேலியாவில் தில்மா தேயிலை பிராண்ட் அறிமுகப்படுத்தப்பட்டபோது ஒரு விளம்பரம் உருவாக்கப்பட்டு அந்நாட்டு தேசிய தொலைக்காட்சியில் ஒளிபரப்பப்பட்டது. இன்று தில்மாவின் உலகளாவிய வருடாந்த விற்பனைகளில் ஆஸ்திரேலியாவின் பங்கு 10 விழுக்காடு ஆகும்.

மேற்கோள்கள்
-----------

1. ↑  Rosenfeld, Cynthia (11 February 2015). "Tea in Sri Lanka: Travelers take sips steeped history". CNN.. பார்த்த நாள்: 12 October 2017.
2. ↑  Bajaj, Vikas (8 January 2010). "A Sri Lankan Underdog Battles Global Tea Giants". *த நியூயார்க் டைம்ஸ்*.. பார்த்த நாள்: 12 October 2017.
3. ↑  Khona, Minnal (6 June 2013). "People: The Dilmah story". India Link. Archived from the original on 12 அக்டோபர் 2017.. பார்த்த நாள்: 12 October 2017.
4. ↑  "Dilmah founder draws on 25 years of tea business". BRW. 6 ஜூலை 2013 அன்று மூலம் பரணிடப்பட்டது. 8 July 2013 அன்று பார்க்கப்பட்டது.

வெளி இணைப்புகள்
---------------

* MJF Charitable Foundation
* Official Dilmah Australia site
* Official International Dilmah site
**பாலம்** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து மாதாந்தோறும் வெளிவந்தது.

வரலாறு
------

தஞ்சாவூர் பிரகாசு மதுரையில் 1977இல் பாலம் இதழைத் துவக்கினார். 'பள்ளி அட்லாசு' அளவில் பெரிய வடிவம் கொண்ட பத்திரிகையாக இது வெளியானது. அட்டையை விடுத்து 56 பக்கங்கள் கொண்டதாக. ரூ 2. என்ற விலையில் வெளியானது.

*பாலத்தின் முதல் நோக்கமும் முப்பத்திரண்டாவது நோக்கமும் இலக்கியம் ஒன்றே புதுசோ பழசோ எதுவாயினும் அதன் நோக்கம் இலக்கியமே. உங்களுக்காக உங்களுடன் கலந்து பாலம் நிறைய செய்ய விருக்கிறது. தேடவிருக்கிறது. கண்டுபிடிக்கவிருக்கிறது. அந்தப் பணியில் பக்குவம் பெற உங்களையும் அழைக்கிறது. அதைச் செய்யும் இதைச் செய்யும் என்று சொல்லில் சொல்ல ஒன்றுமில்லை. நமக்கு இறந்த காலம் தெரியும். லட்சியங்களின் கண்கூசும் ஒளியும் நமக்குப் பழக்கமே. நிகழ்காலத்தின் அலுப்பும் வறட்சியும் எதிர்காலத்தின் ஒட்டாத் தன்மையும் எட்டாத் தன்மைகளும் நாம் அறிந்தே இப்பாலத்தில் வந்து நிற்கிறோம். செயலுக்கு உதவும் கரங்கள் போதும். ஆரவாரமில்லாமல் தொடரும் பாலம்* என்று பிரகாஷ் அறிவிப்போடு இதழ் வெளியானது.

மொத்தம் இரண்டு இதழ்களே வெளியான நிலையில் மேற்கொண்டு வெளியாகவில்லை.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 142–148. 13 நவம்பர் 2021 அன்று பார்க்கப்பட்டது.
**தில்யார் ஏரி** (*Tilyar Lake*) என்பது அரியானா மாநிலத்தின் முக்கியமான சுற்றுலா தலங்களில் ஒன்றாகத் திகழும் ஓர் ஏரியாகும். இது இந்தியாவின் தலைநகரமான தில்லி - பாசில்கா நெடுஞ்சாலையில், டெல்லியிலிருந்து எழுபது (70) கி.மீ. தொலைவில் அரியானாவில் உள்ள ரோத்தக் நகருக்கு அருகில் உள்ளது.

டெல்லியின் எல்லையிலிருந்து தில்யார் ஏரி வளாகம் நாற்பத்திரண்டு (42) கி.மீ. தூரத்தில் உள்ளது. தில்யார் ஏரியின் வளாகத்தில் தில்யார் அல்லது ரோத்தக் உயிரியல் பூங்கா உள்ளது. தில்யார் ஏரிக்குச் செல்ல கட்டணம் எதுவுமில்லை. குடும்பமாகப் பார்வையிடச் சிறந்த இடமான தில்யார் உயிரியல் பூங்காவின் நுழைவுக் கட்டணம் பெரியவர்களுக்கு ரூபாய் பத்து (10), சிறியவர்களுக்கு ரூபாய் ஐந்து (5). ஏரியில் மீன்பிடிக்க அனுமதிக் கட்டணம் ரூபாய் இருநூறு (200).

இந்த ஏரி 132 ஏக்கர் பரப்பளவு கொண்ட பகுதியில், சுற்றியுள்ள பகுதிகளை ஒப்பிடும்போது மிகவும் பசுமைநிறைந்த பரப்பாக, ஒருங்கிணைந்த சுற்றுலா அமைவின் ஒரு பகுதியாக அமைந்துள்ளது. இதனருகில் பல வசதிகளுடன் கூடிய தங்குமிடங்கள், ஓய்வறைகள் உள்ளன. பரந்த புல்வெளிகளும் இயற்கைக் காட்சிகளும் கொண்ட இந்த இடம் ஓய்வெடுக்கச் சிறந்த ஒரு சுற்றுலா மையமாகத் திகழ்வதால் மும்பை போன்ற தொலைதூர இடங்களிலிருந்தும் சுற்றுலாப் பயணிகள் இங்கு வருகின்றனர். ஏரியின் நடுவில் உள்ள சிறிய தீவில் தங்கும் பறவைகளை நோக்கச் சிறந்த இடமாகவும் திகழ்கிறது.

மேற்கோள்
--------

1. ↑  Page 149, *India: A Travel Guide*, By B.R. Kishore, published 2001, Diamond Pocket Books (P) Limited, ISBN 81-284-0067-3
2. ↑  Destination of the week : Tilyar Zoo Rohtak - by Indrajit Gehlot
3. ↑  India Mapped: Tilyar Zoo
4. ↑   My journey through India
5. ↑  "An official website of Haryana Tourism". 2017-06-30 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
இந்திய இருப்புப் பாதை வரைபடம்
இந்தியாவில் நெடுந்தொலைவுப் பயணங்களுக்கு இரயில் போக்குவரத்தே முதன்மையாகப் பயன்படுத்தப்படுகிறது. இரயில் போக்குவரத்தானது இந்திய இரயில்வே என்ற அரசு நிறுவனத்தினால் ஆளப்படுகிறது. இரயில் பாதைகள் நாடு முழுதும் பரவியுள்ளது. இதன் மொத்த நீளம் 6693 கிலோமீட்டர்கள் ஆகும். இது உலகின் மிகப் பெரிய இரயில் வலையமைப்புகளில் ஒன்று ஆகும்.

இது ஆண்டொன்றுக்கு 500 கோடிக்கும் அதிகமான மக்களையும் 350 மில்லியன் டன்களுக்கு அதிகமான சரக்கையும் இடம்பெயர்க்கிறது. இது 28 மாநிலங்களிலும் மூன்று யூனியன் பிரதேசங்களிலும் செயல்படுகிறது. மேலும் இது அண்டை நாடுகளான நேபாளம், பங்களாதேஷ், பாகிஸ்தான் போன்றவற்றையும் இணைக்கிறது.

1855 இல் தானே அருகே குறுகிய தாணே ரயில்வே வாகனம்
1855 இல் தானே அருகே நீண்ட தாணே ரயில் பாதையில் ஒரு ரயில்.
1914இல் இருந்த மதராசு மற்றும் தென் மராட்டா ரெயில்வேயின் தடங்கள்.
1909இல் இந்திய இருப்புப் பாதைப் பிணையம்.
**வரலாறு**

இந்தியாவில் இருப்புப்பாதைக்கான திட்டம் 1832ஆம் ஆண்டில் வரையப்பட்டது. 1836 இல் முதல் இருப்புப் பாதை தற்போதைய சென்னையின் *சிந்தாதிரிப்பேட்டை பாலம்* அருகே சோதனையோட்டமாக அமைக்கப்பட்டது. 1837இல் செங்குன்றம் ஏரிக்கும் செயின்ட்.தாமசு மவுண்ட்டின் (பரங்கிமலை) கற்சுரங்கங்களுக்கும் இடையே 3.5-மைல் (5.6 km) தொலைவிற்கு இருப்புப் பாதை நிறுவப்பட்டது. 1844இல் அப்போதைய கவர்னர் ஜெனரல் என்றி ஆர்டிஞ்ச் தனியார்த்துறையினரும் இருப்புப் பாதைகள் அமைக்க அனுமதித்தார்.

1845-ல் ராஜமுந்திரி அருகே , கோதாவரி ஆற்றின் குறுக்கே தவலேஸ்வரம் தடுப்பணை கட்டுமானப் பணிகளுக்காக இருப்புப் பாதை அமைக்கப்பட்டது.

பயணிகளுக்கான இரயில் சேவையானது இந்தியாவில் முதலில் மும்பை மற்றும் தாணே இடையே 1853-இல் அறிமுகப்படுத்தப்பட்டது. 1947-இல் நாடு விடுதலை அடைந்த போது மொத்தம் 42 தொடர்வண்டி அமைப்புகள் இருந்தன. பின்னர் 1951-இல் இது நாட்டுடமையாக்கப்பட்ட போது இது உலகின் பெரிய தொடர்வண்டி அமைப்புகளில் ஒன்றாக ஆனது.

### வருடந்தோறும் சரக்கு கையாளும் திறன்

| Si.No | Year | Actual Frieght loading in the year (in Million tonnes) |
| 1 | 1950-51 | 73.2 |
| 2 | 1960-61 | 119.8 |
| 3 | 1970-71 | 167.9 |
| 4 | 1980-81 | 195.9 |
| 5 | 1990-91 | 318.4 |
| 6 | 2000-01 | 473.5 |
| 7 | 2003-4 | 557 |
| 8 | 2004-5 | 601.89 |
| 9 | 2006-7 | 727.75 |
| 10 | 2007-8 | 793.89 |
| 11 | 2008-9 | 833.39 |
| 12 | 2009-10 | 887.79 |
| 13 | 2010-11 | 921.73 |
| 14 | 2011-12 | 969.05 |
| 15 | 2012-13 | 1008.09 |
| 16 | 2013-14 | 1051.64 |
| 17 | 2014-15 | 1097.58 |
| 18 | 2015-16 | 1104.17 |
| 19 | 2016-17 | 1111 |
| 20 | 2017-18 | 1161 |
| 21 | 2018-19 | 1223 |
| 22 | 2019-20 | 1210 |
| 23 | 2020-21 | 1233 |
| 24 | 2021-22 | 1418 |
| 25 | 2022-23 | 1512 |

மேற்கோள்கள்
-----------

1. ↑  "A railwayman recalls". The Hindu Business Line. 2005-09-09. 2010-08-02 அன்று பார்க்கப்பட்டது.
2. ↑  "Opening up new frontiers". The Hindu Business Line. 2006-10-27. 2010-08-02 அன்று பார்க்கப்பட்டது.
3. ↑  "Heritage consciousness". Chennai, India: The Hindu. 2004-01-26.. பார்த்த நாள்: 2010-08-02.
4. ↑  admin. "16th April – First Train From Mumbai To Thane | MeMumbai" (ஆங்கிலம்). 2021-05-17 அன்று பார்க்கப்பட்டது.
5. ↑
6. ↑
7. ↑
8. ↑
9. ↑
**பளிச்சியம்மன்** என்பவர் இந்து சமய நாட்டார் தெய்வங்களில் ஒருவராவார்.  இவர் குறித்து இரு வேறு கதைகள் உள்ளன. இரண்டு பளிங்கர் பெண்ணிற்கு நடைபெற்றவை அவையாக இருக்கலாம். இருவருமே பளிங்கர் இனத்தவர் என்பதால் பளிச்சியம்மன் என்ற பெயரைப் பெற்றுள்ளனர்.

தொன்மக் கதை
-----------

மேல் மலையடிவாரத்தில் சிவசைலம் எனும் கிராமத்தில் சேதுராயர் சாதி இளைஞன் ஒருவன் இருந்தான். அவனுக்கும் மலையில் மலைப்பளிங்கர் சாதி பெண்ணுக்கும் காதல் உண்டானது. இரு சாதி மக்களும் பிற சாதியிலிருந்து வரன்களை பெறுவதில்லை. எனவே இவர்களின் காதலுக்கு பலமான எதிப்பு நிலவியது. இருவரும் தங்கள் காதலை எண்ணிபடியே இளமையை கழித்தார்கள். பொறுமை இழந்த பளிச்சி அவனை காண அவனூருக்கு செல்ல முனைந்தாள். வழியில் கருணையாறு எதிர்பட அதன் கரையிலேயே தங்கினாள். அவன் இறுதி வரை வராமல்போக அங்கேயே மடிந்தாள்.

### மற்றொரு கதை

பளியர் இனப் பெண்ணான இவர் பளிச்சியம்மன் என அழைக்கப்படுகிறார். இவருடைய தொன்மக் கதை கண்ணகியுடன் தொடர்புடையதாக உள்ளது. தவறான தீர்ப்புக்காக மதுரையை எரித்த கண்ணகி, அங்கிருந்து நடைபயணமாக கூடலூர் பளியங்குடியை அடைகிறார். மாலை நேரத்தில் அங்குள்ள மலையில் ஏறுகையில் எதிர்வரும் பளிங்கர் இனப்பெண் தன் சேலையை கிழித்து தீப்பந்தமாக்கி தந்தார். மிருகங்கள் உலாவும் மலையில் தன்னை காக்க நினைத்த பெண்ணை பளிச்சியம்மன் தெய்வமாகி, மக்களை காக்குமாறு கண்ணகியம்மன் வரம் தந்தார்.

வழிபாடு
-------

கொடைக்கானல் பகுதியில் வசிக்கும் ஆதிவாசிகள் பளிச்சியம்மனை வழிபடுகின்றனர்.

கோவில்கள்
---------

* கொடைக்கானல் பளிச்சியம்மன் கோவில்.

ஆதாரங்கள்
---------

1. 1 2
2. ↑
|  |
| --- |
| தொடரின் ஒரு பகுதி |
| தமிழ்நாட்டில் தலித்துகளுக்கு எதிரான வன்முறை |
| 
நிகழ்வுகள் |
| * முதுகுளத்தூர் கலவரம்
* 1968 கீழ்வெண்மணிப் படுகொலைகள்
* 1978 விழுப்புரம் கொடூரம்
* 1992 வாச்சாத்தி வன்முறை
* 1995 கொடியன்குளம் வன்முறை
* மேலவளவு படுகொலைகள்
* மாஞ்சோலை தொழிலாளர்கள் படுகொலை
* 2004 காளப்பட்டி வன்முறை
* உத்தபுரம் சாதிச் சுவர்
* 2011 பரமக்குடி கலவரம்
* 2012 தருமபுரி வன்முறை
* 2015 சேசசமுத்திரம் வன்முறை
* 2018 ஆம்பலாப்பட்டு வன்முறை
* 2019 பொன்பரப்பி வன்முறை
 |
| 
தொடர்புடைய தலைப்புகள் |
| * இந்தியாவில் சாதி அமைப்பு
 |
| * பா
* உ
* தொ
 |

**பரமக்குடி கலவரம் - 2011** (ஆங்கில மொழி: *Paramakudi riots*) தமிழ்நாடு மாநிலம், ராமநாதபுரம் மாவட்டத்தில் உள்ள பரமக்குடியில் 2011 ஆம் ஆண்டு செப்டம்பர் மாதம் 10 ஆம் திகதி நடந்தது ஆகும். தேவேந்திர குள வேளாளர் என்ற சமுதாய மக்களின் வழிகாட்டிகளில் ஒருவரான இம்மானுவேல் சேகரன் என்பவரின் 54 வது நினைவு நாள் கொண்டாட்டத்தின் போது இப்போதைய தலைவர்களில் ஒருவரும் தமமுக என்ற கட்சியின் தலைவருமான ஜான் பாண்டியன் என்பவரை காவல் துறை கைது செய்ததால் இங்கு கலவரம் ஏற்பட்டது.

கலவரம்
------

செப்டம்பர் 11 ஆம் திகதி கூட்டத்தினரைக் கலைக்க கண்ணீர் புகை குண்டுகளை காவலர்கள் உபயோகம் செய்ததிலும், பின்னர் துப்பாக்கி சூடு சம்பவம் நடத்தியதிலும் அப்பாவி பொதுமக்கள் 5 பேர் சம்பவ இடத்தில் இறந்தனர். மேலும் காவலர்களின் தடியடியால் 50 பொதுமக்கள் காயம் அடைந்தனர். இவர்களில் 2 பேர் சிகிச்சை பலனின்றி இறந்தனர். இந்த வன்முறையின் காரணமாக பல காவலர்களும் காயம் அடைந்தனர். காவல் கண்காணிப்பாளர், கே ஏ செந்தில் நாதன், பிரதி இன்ஸ்பெக்டர் ஜெனரல் கணேசன் என்பவரும் காயம் அடைந்தனர்.  மாவட்ட ஆட்சியர் அருண் ராய் கண்ணீர் புகை குண்டுகள் வீச மட்டுமே அனுமதி கொடுத்திருந்த நிலையில் காவல்துறை துப்பாக்கி சூடும் நடத்தியது பெரும் சர்ச்சையை ஏற்படுத்தியது.  அப்போதைய முதலமைச்சர் ஜெயலலிதா இச்சம்பவத்தை விசாரிக்க ஓய்வுபெற்ற நீதிபதி சம்பத் என்பவரை நியமித்தார்.

முடிவு
------

ஓய்வு பெற்ற நீதிபதி சம்பத் அளித்த அறிக்கையில் *கலகக்காரர்கள் பொது சொத்தை சேதப்படுத்தியதால் காவல் துறை துப்பாக்கி சூடு நடத்த வேண்டிய கட்டாயம் உண்டாகியுள்ளது, அதோடு சாதி சங்கங்கள் நடத்தும் ஊர்வலத்திற்கு இனிமேல் தமிழகத்தில் அனுமதி கொடுக்கக்கூடாது* என்று கூறியிருந்தார்.

மேற்கோள்கள்
-----------

1. ↑  "India: Seven killed as police open fire on protesters". *BBC News – India*. BBC News. 30 August 2012 அன்று பார்க்கப்பட்டது.
2. ↑
3. ↑  DNA Correspondent. "7 die as Tamil Nadu cops fire on dalit mob". Daily News & Analysis. 30 August 2012 அன்று பார்க்கப்பட்டது.
4. ↑  Ramakrishnan, Sathyalaya (8 May 2013). "Paramakudi Communal Clash:Justice Sampath Commission justifies Police Firing". Asian Tribune. 9 மே 2013 அன்று மூலம் பரணிடப்பட்டது. 3 June 2013 அன்று பார்க்கப்பட்டது.
5. ↑  Ramakrishnan, Sathyalaya (8 May 2013). "Paramakudi Communal Clash:Justice Sampath Commission justifies Police Firing". Asian Tribune. 9 மே 2013 அன்று மூலம் பரணிடப்பட்டது. 3 June 2013 அன்று பார்க்கப்பட்டது.
**பானி பாசு (Bani Basu** ) (பிறப்பு: 1939 மார்ச் 11  ) இவர் ஓர் சிறந்த வங்காள இந்திய எழுத்தாளரும், கட்டுரையாளரும், விமர்சகரும், கவிஞரும், மொழிபெயர்ப்பாளரும் மற்றும் பேராசிரியரும் ஆவார். நன்கு அறியப்பட்ட லேடி பிராபோர்ன் கல்லூரி, இசுகாட்டிசு தேவாலயக் கல்லூரி மற்றும் கொல்கத்தா பல்கலைக்கழகத்தில் தனது முறையான கல்வியைப் பெற்றார். அங்கு ஆங்கிலத்தில் முதுகலைப் பட்டம் பெற்றார்.

தொழில்
------

பாசு, 'ஜன்மபூமி மாத்ரிபூமி' என்ற புதினத்தின் மூலம் ஒரு எழுத்தாளாரக தனது வாழ்க்கையைத் தொடங்கினார். ஒரு சிறந்த எழுத்தாளரான இவர் 1980 முதல் அசல் எழுத்தாளராக தனது வாழ்க்கையைத் தொடங்கினார். முதலில் "ஆனந்தமாலா", ஒரு இளைஞர்களுக்கான இதழ், பின்னர் "தேஷ்" மற்றும் அந்தக் காலத்தில் வெளிவந்த இதழ்களில் எழுதி வந்தார். இப்போது ஒரு புதின ஆசிரியராக இவர் சிறுகதை, கட்டுரை, குழந்தைகள் மற்றும் இளைஞர்களுக்காக எழுதுகிறார். இவரது சில புனைகதைகள் திரைப்படங்கள் & தொலைக்காட்சித் தொடராக உருவாக்கப்பட்டுள்ளன. <ref>"Basu, Bani".</ref

படைப்புகள்
----------

இவரது புனைகதைகளின் பரந்த அளவு பாலினம், வரலாறு, புராணம், சமூகம், உளவியல், இளமை, இசை, பாலியல் நோக்குநிலை, அமானுஷ்யம் மற்றும் பலவற்றைக் கையாள்கிறது. இவரது முக்கிய படைப்புகளில் *ஸ்வெட் பதேரர் தலா* , *ஏகுஷே பா* , *மைத்ரேயா ஜடகா* ( ஸ்ட்ரீ எழுதிய *மைத்ரேயாவின் பிறப்பு* என வெளியிடப்பட்டது), *காந்தர்வி*, *பஞ்சம் புருஷ்* மற்றும் *அஷ்டம் கர்பா* போன்றவை. இவருக்கு அண்டர்காட் (தேசத்துரோகம்) தாராசங்கர் விருதும், மைத்ரேய ஜடகாவுக்கு ஆனந்த புரஷகார் விருது வழங்கப்பட்டது. சுசீலா தேவி பிர்லா விருது மற்றும் சாகித்யா சேது புரஸ்கார் ஆகியவற்றையும் இவர் பெற்றுள்ளார். இவர் வங்காளத்திற்கு விரிவாக மொழிபெயர்த்து கட்டுரைகள், சிறுகதைகள் மற்றும் கவிதை எழுதுகிறார்.

குறிப்புகள்
-----------

1. ↑  "Bani Basu - Bengali Writer: The South Asian Literary Recordings Project (Library of Congress New Delhi Office)". Loc.gov. 1939-03-11. 2012-07-15 அன்று பார்க்கப்பட்டது.

பெளி இணைப்புகள்
---------------

* From The Hindu பரணிடப்பட்டது 2010-08-09 at the வந்தவழி இயந்திரம்
* Meenakshi Mukherjee's essay on Bani Basu's novels
**அப்துல்லா குல் இடைமாற்றுசந்தி** *(Abdullah Gul Interchange)* என்பது பாக்கித்தான் நாட்டிலுள்ள லாகூர் நகர சுற்றுவட்டப் பாதையில் அமைந்திருக்கும் ஒரு சாலைகள் சந்திப்பு பகுதியாகும். துருக்கி நாட்டின் குடியரசுத்தலைவர் அப்துல்லா குல் நினைவாக இப்பகுதிக்கு அப்துல்லா குல் இடைமாற்றுசந்தி எனப்பெயரிடப்பட்டது. லாகூர் நகரில் உள்ள அல்லாமா இக்பால் அனைத்துலக விமான நிலையத்திற்குச் செல்லும் வழியில் இச்சந்தி அமைந்துள்ளது. அப்துல்லா குல் இடைமாற்றுசந்தி 2010 ஆம் ஆண்டு ஏப்ரல் 1 ஆம் நாளில் திறக்கப்பட்டது. ஏழே மாத காலப்பகுதியில் 2,275 மில்லியன் செலவில் இச்சந்தி கட்டிமுடிக்கப்பட்டு சாதனைக்குள்ளானது.
பாக்கித்தான் பிரதமர் சையத் யூசுப் ரசா கிலானி மற்றும் பஞ்சாப் மாநில முதலமைச்சர் மியான் முகமது சாபாசு செரீப் ஆகியோர் தொடக்க விழாவில் கலந்து கொண்டனர். ஒப்பந்தக்காரர்களால் நிறைவேற்றப்பட்ட மிகச்சிறந்த வேலைத்திட்டம் இச்சந்தி என விழா பிரமுகர்கள் பாராட்டுகளை அளித்தனர். முன்னதாக 2010 ஆம் ஆண்டில் மார்ச் மாதம் 16 அன்று பஞ்சாப் முதலமைச்சர் ஒரு முன்னோடித் திறப்புவிழா நிகழ்ச்சியை நடத்தியிருந்தார்.

கட்டுமான விவரங்கள்
------------------

| வகை | விளக்கம் |
| --- | --- |
| கட்டுமான மதிப்பு | ரூ. 2.2 பில்லியன் |
| பாலம் 1 நீளம் | 46.50 மீட்டர் |
| பாலம் 2 நீளம் | 50.10 மீட்டர் |
| கட்டுமான காலம் | 7 மாதங்கள் |
| உரிமை | திட்ட மேலாண்மை அலகு, பஞ்சாப் அரசு, லாகூர், பஞ்சாப் (பாக்கிஸ்தான்) |
| ஆலோசகர் | நெசுபாக் |
| ஒப்பந்தக்காரர் | என்.எல்.சி மற்றும் அபீப் கட்டுமான நிறுவனம் |

மேற்கோள்கள்
-----------

1. ↑  Habib Construction Services
2. ↑  NLC
3. ↑  Punjab Portal
[*தொடர்பிழந்த இணைப்பு*]
4. ↑
5. ↑
6. ↑  HCS | Shahid Saleem | NHA, NLC, NESPAK | Motorways, Highways, Airport Construction Services

புற இணைப்புகள்
--------------

* World News
* LAHORE: Prime Minister Syed Yousuf Raza Gilani, Turkish President H.E Abdullah Gul in a group photograph with Pak-Turk school children after inaugurating Abdullah Gul Interchange பரணிடப்பட்டது 2016-03-12 at the வந்தவழி இயந்திரம்
* Daily Times - Leading News Resource of Pakistan
* Lahore Ring Road Project – Help Us Build This Post : ALL THINGS PAKISTAN
* Habib Construction Services பரணிடப்பட்டது 2012-02-20 at the வந்தவழி இயந்திரம்
* HCS - News பரணிடப்பட்டது 2012-06-06 at the வந்தவழி இயந்திரம்
* NESPAK :: News Detail பரணிடப்பட்டது 2016-03-05 at the வந்தவழி இயந்திரம்
**பரமட்டா** (Parramatta) என்பது ஆஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரத்திற்கு அண்மையாக உள்ள ஒரு புறநகர் ஆகும். இது சிட்னி மத்திய வணிக மாவட்டத்திற்கு சுமார் 24 கிலோமீட்டர்கள் (15 mi) மேற்கே பரமட்டா ஆற்றின் கரையில் அமைந்துள்ளது. இது பரந்த பரமட்டா பிராந்தியத்தினதும் பரந்த மேற்கு சிட்னி பிராந்தியத்தினதும் வணிக மையமாக கருதப்படுகிறது.

வரலாறு
------

### பழங்குடியினர்

கதிரியக்கக்கரிமக் காலக்கணிப்பு மூலமான ஆய்வுகளில் இருந்து சுமார் 30,000 ஆண்டுகளுக்கு முன்பு இருந்தே பரமட்டாவில் மனிதர்களின் செயற்பாடுகள் நிகழ்ந்ததாகக் அறியக்கிடைக்கிறது. ஐரோப்பிய குடியேற்றத்திற்கு முன்னர் இப்பகுதியில் வாழ்ந்த தாருக் மக்கள் இப்பகுதியை நதி மற்றும் காடுகளிலிருந்து கிடைக்கும் உணவுகளால் நிறைந்ததாகக் கருதினர். அவர்கள் அந்த பகுதியை பரமடா அல்லது புர்ராமட்டா என்று அழைத்தனர். 

### ஐரோப்பியர்

 1812 இல் பரமட்டா 
 20 ஆம் நூற்றாண்டின் ஆரம்பத்தில் பரமட்டா 
பரமட்டா 1788ம் ஆண்டில் நிறுவப்பட்டது. அதே வருடத்தில் நிறுவப்பட்ட சிட்னியை விட 10 மாதங்கள் மட்டுமே இளமையாக இருப்பதால், பரமட்டா ஆஸ்திரேலியாவின் இரண்டாவது பழமையான நகரம் ஆகும். 

1797ல் இடப்பெற்ற பரமட்டா போர், பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களின் ஒரு முக்கியமான போராக கருத்ப்படுகிறது. பழக்குடி மக்களின் எதிர்ப்புக்கு தலைமை தாங்கிய பமுல்வே பிட்ஜிகல் வீரகளுடன் அரசாங்க பண்ணையை தாக்கினார். இந்த தாக்குதலில் குறைந்தது 100 வீரர்கள் பக்குபற்றியிருக்காலம் என்று மதிப்பிடப்படுகிறது.

மேற்கோள்கள்
-----------

1. ↑  "Parramatta". New South Wales Electoral Commission. 24 March 2007. 2 October 2008 அன்று பார்க்கப்பட்டது.
2. ↑  "Baulkham Hills". New South Wales Electoral Commission. 24 March 2007. 2 October 2008 அன்று பார்க்கப்பட்டது.
3. ↑  "Granville". New South Wales Electoral Commission. 24 March 2007. 2 October 2008 அன்று பார்க்கப்பட்டது.
4. ↑  "Parramatta". Australian Electoral Commission. 19 October 2007. 26 February 2009 அன்று மூலம் பரணிடப்பட்டது. 2 October 2008 அன்று பார்க்கப்பட்டது.
5. ↑  "What's Next for Sydney's Second CBD". 1 February 2018 அன்று பார்க்கப்பட்டது.

வெளி இணைப்புகள்
---------------

* பரமட்டா நகர சபை வலைத்தளம்
* பரமட்டா பூங்கா வலைத்தளம்
* பரமட்டா மற்றும் மாவட்ட வரலாற்றுச் சங்கத்தின் வலைத்தளம்